laion/Wikipedia-Exotic huggingface dataset:
ראג'פוטנה

רַאגְ'פּוּטַנָה כלומר "ארץ הראג'פוטים", הייתה אזור בצפון-מערב תת-היבשת ההודית, דרומית לדלהי, שכלל בעיקר את מדינת ראג'סטאן ההודית של ימינו, כמו גם חלקים ממאדהיה פרדש וגוג'ראט, וכמה אזורים סמוכים של סינד בדרום פקיסטן של ימינו. שם זה הוא מונח גאוגרפי-אתני שלא היה מעולם יחידה מדינית אחת עצמאית. היישובים העיקריים ממערב להרי ארוואלי (אנ') נודעו בשם ראג'פוטנה, בתחילת תקופת ימי הביניים בהודו (אנ'). השם אומץ מאוחר יותר על ידי חברת הודו המזרחית הבריטית כסוכנות ראג'פוטנה (אנ') בשל אזורי החסות שלה באזור מדינת ראג'סטאן ההודית של ימינו. סוכנות ראג'פוטנה כללה 26 נסיכויות ראג'פוטיות, 2 נסיכויות ג'אטיות ושני משטרי צ'יף. מונח רשמי זה נשאר עד להחלפתו ב"ראג'סטאן" בחוקה של 1949. ג'ורג' תומאס (אנ') ("זיכרונות צבאיים") היה הראשון בשנת 1800, שכינה אזור זה בשם סוכנות ראג'פוטנה. ההיסטוריון הבריטי ג'ון קי (אנ') בספרו, India: A History (הודו: היסטוריה), קבע כי השם ראג'פוטנה נטבע על ידי הבריטים, אך המילה קיבלה אותנטיות רטרוספקטיבית: בתרגום משנת 1829 של ההיסטוריה של הודו האסלאמית הקדומה מאת פרישטה, ג'ון בריגס נפטר מהביטוי "נסיכים הודיים", כפי שהופיע בגרסה הקודמת של דאו, והחליף ב"נסיכים ראג'פוטיים". האזור היה ידוע בעבר בשם גוג'ראטרה (צורה מוקדמת של "גוג'ראט"), לפני שנקרא ראג'פוטנה בתקופת ימי הביניים, אף על פי שהשם "גוג'ראטרה" עצמו מקורו בשושלת גורג'רה-פראטיהארה (אנ'). השטח של ראג'פוטנה מוערך ב-343,328 קמ"ר ומתחלק לשתי חלוקות גאוגרפיות: אזור צפונית-מערבית לרכס ארוואלי הכולל חלק ממדבר טהאר ההודי הגדול, עם מאפיינים של אזור חולי וצחיח. אזור גבוה יותר מדרום-מזרח לרכס ארוואלי, הפורה יותר בהשוואה לאזור השני. האזור כולו יוצר את ארץ הגבעות והרמה בין המישורים הצפוניים של הודו לבין הרמה הראשית של חצי האי הודו. השטח כלל 23 נסיכויות, כשרוב הנסיכים השליטים היו ראג'פוטים, צאצאים של קשטרייה מהאזור ההיסטורי של ראג'פוטנה, שהחלו להיכנס לאזור במאה השביעית. ג'ודפור, ג'איסלמר (אנ'), ביקאנר (אנ'), ג'איפור ואודאיפור היו המדינות הגדולות ביותר. בשנת 1947 התבצעה אינטגרציה של מדינות אלו בשלבים שונים, וכתוצאה מכך קמה מדינת ראג'סטאן. חלק מהאזורים הישנים של דרום-מזרח ראג'פוטנה הם כיום חלק ממאדהיה פרדש וחלק מהאזורים בדרום-מערב הם כיום חלק מגוג'ראט. "Rajputana". Encyclopædia Britannica. Bose, Manilal (1998), Social Cultural History of Ancient India. Concept Publishing Company. p. 27. ISBN 978-81-702-2598-0. R.C. Majumdar (1994). Ancient India. Motilal Banarsidass. p. 263. ISBN 8120804368.
איזדורה מון

איזדורה מון היא סדרת ספרים לילדים בגילאי 5–8 מאת הרייט מונקאסטר. כל ספר הוא סיפור עצמאי על איזדורה מון, שהיא "חצי פיה, חצי ערפד, ייחודית לחלוטין!". בפברואר 2020, 300 חנויות ספרים וספריות ב - בריטניה חגגו את "יום הירח של איזדורה". הספר הראשון פורסם ב-2016 ומאז הסדרה תורגמה ל-30 שפות ונמכרה ביותר מ-1.2 מיליון עותקים ברחבי העולם. בשנת 2020, Kelebek Media קנתה את הזכויות להנפשת הסיפורים. בסדרה יש 18 ספרים; האחרון פורסם באוקטובר 2023, והבא אמור לצאת באביב 2024. הספרים תורגמו לעברית בהוצאת סיגליות. Isadora Moon, Oxford Owl for Home (באנגלית בריטית) Isadora Moon, global.oup.com KELEBEK MEDIA DEVELOPS ISADORA MOON SERIES BASED ON GLOBAL HIT BOOKS, Animation UK (באנגלית בריטית) איזדורה מון, באתר סיגליות הוצאה לאור
שמורת הטבע קארם

שמורת הטבע קארם (בערבית: محمية القرم الطبيعية) היא שמורת טבע לאומית בנפת מסקט, עומאן. היא ממוקמת על חוף מפרץ עומאן ומגינה על יער מנגרובים ועל אדמת הביצה שמסביב. השמורה, שהוקמה בשנת 1975, נחשבת לאזור צפרות חשוב מאז 1994, וכאתר מוגן על ידי אמנת רמסר מאז 2013. השמורה נמצאת באזור העירוני שלה אשר בצפון-מזרח עומאן. השמורה הוקמה בשנת 1975 בעקבות צו שהוציא הסולטאן קאבוס בן סעיד אאל סעיד. 1,068 דונם מחלקה התחתון של השמורה הוגדרו כאתר מוגן על ידי רמסר ב-19 באפריל 2013. נכון ל-2013 נמצאים בשמורת הטבע 194 מיני עופות, 27 מיני סרטנים ו-48 מיני רכיכות. מדיה וקבצים בנושא שמורת הטבע קארם בוויקישיתוף Qurm Nature Reserve, Ramsar Sites Information Service
אלפחור

אלפחורס (מספרדית: Alfajor, ראו פירוט להלן) היא עוגייה שמורכבת מקורנפלור, ביצים וחמאה, ואופיינית לספרד ולמדינות דרום אמריקה - בעיקר ברזיל, ארגנטינה, צ'ילה, אורוגוואי ופרו. אלפחור ארגנטינאי מסורתי עשוי לרוב ככריך משתי עוגיות שביניהן מרוחה ריבת חלב. יש הנוהגים לקשט את דפנות האלפחור בקוקוס ואחרים מצפים את האלפחור כולו בשוקולד מריר או מרנג איטלקי. במחוז קדיס שבאנדלוסיה (ספרד) נפוצה, בעיקר בזמן חג המולד, מרקחת - עשויה מקמח, דבש, שקדים ותבלינים (לרוב קינמון) - המכונה אף היא "אלפחור". חלק מהחברות ממתגות את עוגיות האלפחור ומשווקות אותן ביחידות בודדות עטופות באריזה סגורה הרמטית. מגוון סוגי האלפחור גדל אף הוא: במילוי מרנג, ריבת חבושים, רסק תפוחי עץ, שוקולד - וחלקם אף עשוי משלוש שכבות עוגייה ומילוי כפול. מקור השם הספרדי אלפחור במילה הערבית אַל-פָאחִ'ר ׁ(الفَاخِر) שפירושה "המשובח". באזורים מסוימים בספרד עוגייה זו נקראת אָלָחוּ ׁ(alajú). לעיתים נתפסת בעברית צורת הרבים הספרדית אלפחורס (Alfajores) כצורת היחיד (בדומה לבורקס), והיא מקבלת ריבוי כפול - אלפחורסים. מקרון מדיה וקבצים בנושא אלפחור בוויקישיתוף אתר הבית של "הוואנה", יצרנית אלפחורס ידועה מארגנטינה על ההיסטוריה של השם והעוגייה מתכון לאלפחורס – עוגיות ריבת חלב, באתר בא במייל, 16 בפברואר 2020 The gooey biscake eaten by millions - מאתר ה-BBC ערך זה הוא קצרמר בנושא מזון ובנושא ארגנטינה. אתם מוזמנים לתרום לוויקיפדיה ולהרחיב אותו.
Use Your Illusion World Tour – 1992 in Tokyo I

Use Your Illusion World Tour – 1992 in Tokyo I הוא אלבום הווידאו הראשון של להקת הרוק הכבד האמריקאית גאנז נ' רוזס, אשר יצא לאור בשנת 1992. האלבום הוקלט במהלך הופעה של הלהקה באצטדיון טוקיו דום ביפן ב-22 בפברואר באותה שנה במסגרת סיבוב ההופעות Use Your Illusion Tour. סרט זה מהווה לחלק הראשון בסדרת Use Your Illusion World Tour - 1992 Live in Tokyo. במקור, הוקלטה ההופעה על ידי חברת Japan Satellite Broadcasting, Inc. למטרת שידורה בערוץ הטלוויזיה שנמצא בבעלותה. כאשר גאנז נ' רוזס רצתה להפיץ את הסרט בעזרת חברת התקליטים גפן רקורדס, חילקה את ההופעה לשני חלקים (בדומה לצמד האלבומים Use Your Illusion I ו-Use Your Illusion II). השירים "Pretty Tied Up", "November Rain", Don't Cry" ו-"Patience" הופיעו באלבום ההופעה Live Era '87-'93, אשר יצא לאור בשנת 1999. עטיפת הסרט עוצבה בהשראת הסינגל "Live and Let Die" בגרסת הכיסוי של הלהקה משנת 1991. אקסל רוז - שירה מובילה, פסנתר, תוף מרים, שריקה ומשרוקית סלאש - גיטרה מובילה, שירה מלווה וטוקבוקס גילבי קלארק - גיטרת ושירה מלווה דאף מק'אגן - גיטרת בס, טימפני, שירה מלווה ושירה מובילה מאט סורום - תופים, כלי הקשה ושירה מלווה דיזי ריד - קלידים, כלי הקשה, שירה מלווה ותוף מרים סס וורל רובין - קרן ליזה מקסוול - קרן אן קינג - קרן טרייסי עמוס - שירה מלווה רוברטה פרימן - שירה מלווה טדי אנדרידיס - קלידים, מפוחית ושירה מלווה פול בכר - ניהול שוג'י וואקאי - הפקה צוגיהיקו אימאי - הפקה טמאמאצו קוואטה - הפקה איצ'ירו מיסו - הפקה יאסומי טאקוצ'י - הפקה נובורו שימאסקי - הפקה רייקו נאקאנו - הפקה שיגו איגורו - הפקה פיל איליי - טכנאי תאורה דייוויד קהרר - טכנאי סאונד ג'ים מיטשל - טכנאי סאונד קווין רייגן - מנהל אמנותי מידע על האלבום Use Your Illusion World Tour – 1992 in Tokyo I באתר MusicBrainz האלבום Use Your Illusion World Tour – 1992 in Tokyo I באתר Discogs "Use Your Illusion World Tour – 1992 in Tokyo I", במסד הנתונים הקולנועיים IMDb (באנגלית) "Use Your Illusion World Tour – 1992 in Tokyo I", באתר נטפליקס
הניה רני

הניה רני (בפולנית: Hania Rani; נולדה ב-5 בספטמבר 1990) היא פסנתרנית, מלחינה וזמרת פולנייה. רני נולדה בגדנסק כחנה רנישבסקה (בפולנית: Hanna Raniszewska), בשנת 1990. היא למדה מוזיקה בבית הספר למוזיקה פליקס נובובייסקי (פול') בגדנסק ובאוניברסיטת פרדריק שופן למוזיקה בוורשה. לאחר הכשרתה כפסנתרנית קלאסית החלה לשלב ג'אז בעבודתה בבית הספר למוזיקה. בשנת 2015 שיתפה פעולה עם Dobrawa Czocher באלבום Biala Flaga, הכולל את העיבודים שלהם למוזיקה של עמיתיהן לעבודה Grzegorz Ciechowski. בהמשך הקימה רני, יחד עם הכנרת והזמרת יואנה לונגיץ' (Joanna Longić), את הלייבל "טנסקנו" (tęskno), שתחתיו הן מופיעות ומקליטות יחד. את סגנונה ניתן כיום להגדיר כמשתייך לז'אנר המוזיקה הנאו-קלאסית וכן המוזיקה המינימליסטית, תוך טשטוש ההבחנות המסורתיות בין ג'אז, מוזיקה קלאסית והאוס. בהופעותיה רני מנגנת בפסנתר ושרה. לעיתים קרובות מופיעה רני עם מספר פסנתרים וסינטיסייזרים על הבמה, כאשר לכל פסנתר איכות צליל שונה וייחודית לו. לדידה של רני, כלי הנגינה שאיתו היא מלחינה הוא שותף שווה ליצירה המוזיקלית. הניה רני פרסמה שישה אלבומי סולו, השתתפה בכתיבת פסקולים וכן שיתפה פעולה עם אמנים שונים בכעשרה אלבומים נוספים. היא זכתה במספר פרסים בפולין ומחוצה לה. היא מקליטה תחת הלייבלים Gondwana Records ודויטשה גראמופון. רני הופיעה בישראל בינואר 2020 ובנובמבר 2022. מדיה וקבצים בנושא הניה רני בוויקישיתוף הניה רני, ברשת החברתית פייסבוק הניה רני, ברשת החברתית אקס (טוויטר) הניה רני, ברשת החברתית אינסטגרם הניה רני, סרטונים בערוץ היוטיוב הניה רני, במסד הנתונים הקולנועיים IMDb (באנגלית) הניה רני, באתר אפל מיוזיק (באנגלית) הניה רני, באתר ספוטיפיי הניה רני, באתר סאונדקלאוד (באנגלית) הניה רני, באתר Last.fm (באנגלית) הניה רני, באתר AllMusic (באנגלית) הניה רני, באתר MusicBrainz (באנגלית) הניה רני, באתר דיזר הניה רני, באתר Discogs (באנגלית) הניה רני, באתר Songkick (באנגלית) הניה רני, באתר Genius הניה רני, באתר בנדקמפ הניה רני, באתר טיידל (באנגלית) Hania Rani, Culture.pl (באנגלית) Meditation, Hania Rani style, The Jerusalem Post | JPost.com, ‏2020-01-10 (באנגלית אמריקאית) Hania Rani, Hania Rani (באנגלית בריטית) teskno, COLOURS OF OSTRAVA, ‏18/07/2019 Tęskno (PL), www.primaverasound.com Simon Smith, Hania Rani - Home Review, Higher Plain Music, ‏2020-06-18 (באנגלית בריטית) Profile - Hania Rani - BBC Sounds, www.bbc.co.uk (באנגלית בריטית) Piano Reworks: Hania Rani Introduces Her Piano & Creative Space, נבדק ב-2024-02-09 יובל אראל, מדיטציות לפסנתר - SHAMANS OF SOUND - במוזיאון תל אביב - יובל אראל, באתר הבלוג של יובל אראל, ‏2019-12-08 HANIA RANI , מוזיאון תל אביב לאמנות - Tel Aviv Museum of Art, 17 November 2022, באתר stayhappening.com (באנגלית)
הדם שלי

"הדם שלי" הוא שיר של הזמרים הישראלים ששון איפרם שאולוב ואודיה, אשר יצא לאור כסינגל ב-22 בינואר 2024, באמצעות חברות התקליטים אבי גואטה הפקות והליקון ארומה מיוזיק. "הדם שלי" הוא שיר אהבה, אותו כתב והלחין שאולוב עצמו והפיק מאיר משעלי. על שיתוף הפעולה של שאולוב ואודיה פורסם לראשונה יומיים לפני צאתו של השיר בישראל בידור. בהמשך נודע כי שאולוב הציע לזמרת עדן בן זקן לבצע יחד איתו את השיר, אך היא סירבה כי תכננה להוציא שיר בעל שם דומה, בשם "דם שלי". ב-30 בינואר 2024, נכנס השיר למקום ה-23 במצעד ההיטליסט, ובשבוע לאחר מכן הגיע בשיאו למקום השמיני, כאשר לשאולוב ארבעה שירים בעשירייה הפותחת של המצעד וכשמונה במצעד סך הכל. בר חיים, "אתה הדם שלי": הדואט המפתיע של אודיה וששון איפרם שאולוב, באתר עכשיו 14, 22 בינואר 2024 ישראל בידור, אודיה וששון איפרם שאולוב - הדואט!, באתר אינסטגרם, 20 בינואר 2024 גיל משעלי, ‏פרסום ראשון: עדן בן זקן סירבה לששון איפרם שאולוב, באתר ‏מאקו‏, 28 בינואר 2024
סיר טיגון

סיר טיגון או תנור טיגון או דיפ פרייר (באנגלית: Deep fryer) הוא מכשיר מטבח המשמש לשיטת הבישול טיגון בשמן עמוק. מכשיר זה נפוץ במטבחים מסחריים, אם כי קיימים גם דגמים ביתיים של המכשיר. בדרך כלל, לסירי טיגון יש סלסילה למזון שייכנס לתוך מיכל השמן. בחלק מהמכשירים קיימים גם קוצב זמן, פונקציות אוטומאטיות להגבהה והורדה של הסל, מערכת אוורור, מערכת סינון שמן ומערכת בקרת טמפרטורה. סיר טיגון ללא שמן מדיה וקבצים בנושא סיר טיגון בוויקישיתוף "Deep Fat Frying Basics for Food Services". OSU Fact Sheets (באנגלית אמריקאית). ארכיון מ-2019-03-06. נבדק ב-2019-03-05. "Fryer Baskets". horecatiger.eu. אורכב מ-המקור ב-2021-10-06. נבדק ב-2019-02-21. Gromicko, Nick. "Deep Fryer Inspection". InterNACHI. ארכיון מ-2024-01-03. נבדק ב-2024-02-09. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
מצנפת סקוטית

  פלפל מצנפת סקוטית (באנגלית: Scotch bonnet; ידועה גם בשם פלפלי בוני, או פלפלים אדומים קריביים). פלפל זה הוא זן של פלפל חריף על שם הדמיון שלו כביכול לכובע הסקוטי טאם או'שנטר (אנ'). הפלפל נמצא בכל מקום במערב אפריקה ובאיים הקריביים. בדומה לפלפל הבאנרו (אנ') הקרוב אליו, למצנפות הסקוטית יש דירוג חריפות של 100,000–350,000 יחידות בסולם סקוביל. לשם השוואה, לרוב פלפלי החלפניו יש דירוג חריפות של 2,500 עד 8,000. מגוון מתוק לחלוטין של המצנפת הסקוטית, הקאצ'וצ'ה (אנ'), גדל בחלק מהאיים הקריביים. פלפלי מצנפת סקוטית משמשים להוסיף טעם למאכלים ולמטבחים רבים ברחבי העולם, והם משמשים לעיתים קרובות ברטבים חמים וכתבלינים. לפלפל המצנפת הסקוטית יש טעם מתוק יותר וצורה חזקה יותר, והיא נבדלת מקרוב משפחתו ההבאנרו שמבלבלים ביניהם לעיתים קרובות. פלפלי מצנפת סקוטית משמשים בעיקר במטבחי מערב אפריקה, מערב הודו, סרי לנקה, והאיים המלדיבים לרטבי פלפלים, אם כי הם מופיעים לעיתים קרובות גם במתכונים קריביים אחרים. פלפלי המצנפת הסקוטית משמשים בבישול ג'רק (ג'רק הוא סגנון בישול שמקורו בג'מייקה, שבו בשר משופשף יבש או רטוב במרינדה עם תערובת תבלינים חמה בשם Jamaican jerk spice). שיטה זו משמשת גם בניקרגואה, קוסטה ריקה ובפנמה עבור מתכונים בסגנון קריבי כגון אורז ואפונה, רונדון, סאוס, קציצות בקר וסביצ'ה. פלפלי מצנפת סקוטית בשוק קריבי פלפל בודד בשל של מצנפת סקוטית רוטב פלפל באג'אן המטבח הקריבי המטבח של ג'מייקה המטבח של ניגריה המטבח של טרינידד וטובגו תבלין ג'רק ג'מייקני רשימת זני Capsicum נגאבון  מדיה וקבצים בנושא מצנפת סקוטית בוויקישיתוף "Chili Peppers Recipes". DeWitt, Dave (1996). Pepper Profile: Scotch Bonnet. Fiery-Foods.com. Andrews, Jean (1998). The Pepper Lady's Pocket Pepper Primer. University of Texas Press. p. 147. ISBN 978-0-292-70483-1. "Hot Chili Peppers on the Scoville Scale: Measuring chili pepper heat in Scoville units". The Spruce Eats. The Spruce. אורכב מ-המקור ב-29 במאי 2018. נבדק ב-2008-08-21. {{cite web}}: (עזרה) Cloake, Felicity (2012-07-11). "How to cook perfect jerk chicken". The Guardian (באנגלית בריטית). ISSN 0261-3077. נבדק ב-2024-01-05.
בית הכנסת הגדול באוסייק

בית הכנסת הגדול באוסייק (בקרואטית: Velika Sinagoga u Osijek) היה בית כנסת אשכנזי, שפעל בעיר אוסייק במזרח קרואטיה בין השנים 1869–1941. ב-1950 נהרס המבנה, במקומו הוקם בניין מגורים, והוקם גלעד להנצחת בית הכנסת. ערכים מורחבים – הקהילה היהודית באוסייק ראשוני היהודים הורשו להתיישב באוסייק באמצע המאה ה-18 ובעיר התחתונה התיישבו 11 משפחות יהודיות. קהילה מאורגנת אשכנזית קמה במקום ב-1849, עת התגוררו באוסייק 160 משפחות יהודיות. הקהילה נחלקה לשני קהלים. בעיר העילית התגורר הקהל הגדול יותר ובעיר התחתית קהל קטן יותר. ב-1850 הוקם בית עלמין יהודי בעיר העילית וב-1860 הוקם בית עלמין בעיר התחתית. ב-1856 הוקם בית ספר יסודי יהודי וב-1869 נחנך בית הכנסת המרכזי בעיר העילית. בשלהי המאה ה-19 כיהן ארמנד קמינקא כרב הראשי ליהודי אוסייק ולאחריו כיהן ד"ר שמעון אונגר שכיהן מ-1901 ולמשך 36 שנים כרב הראשי של הקהילה. מינויו של הרב אונגר שהשתייך לזרם הנאולוגי נחשב ניצחון לגישה הליברלית בניהול חיי הקהילה. ב-1903 הוקם בית כנסת בעיר התחתית לקהל המתפללים שם. המבנה תוכנן על ידי האדריכל תיאודור שטרן, בנייתו נמשכה במשך שנתיים והוא נחנך ב-1869. בית הכנסת שכן ברחוב המסחרי הראשי בעיר העילית, מול בניין העירייה. המבנה היה בן שלוש קומות, נבנה מלבנים בעל חזית גבס המעוטרת בעיטורי טרקוטה. למבנה היו שני מגדלים, בעלי כיפות המעוצבות בצורת לוטוס. המבנה שילב סגנון אדריכלי נאו-מורי, ואדריכלות נאו-רומנסקית (אנ'). בבית הכנסת היו שני מתחמי עזרת נשים, אשר שכנו בקומתו השנייה והשלישית. הריצוף בוצע כמוזאיקה בשיטת אופוס סקטילה. בעת שנחנך היה מבנה בית הכנסת הגבוה ביותר באוסייק. עד למלחמת העולם הראשונה השפה המדוברת בקרב בני הקהילה ובכלל זה שפת התפילה בבית הכנסת הייתה הגרמנית. לאחר המלחמה וכינון ממלכת יוגוסלביה הפכה בהדרגה הסרבו-קרואטית לשפה הדומיננטית. עם הפלישה ליוגוסלביה, ב-10 באפריל 1941 נכנסו לעיר כוחות הוורמאכט בלווי אנשי אוסטאשה. בסיוע פולקסדויטשה החלו ברדיפות, ביזה ומאסרים בקרב בני הקהילה. ב-13 באפריל נבזזה תכולת בית הכנסת. לאחר מכן הושלכו פנימה פצצות תבערה והוא עלה באש. הגרמנים מנעו מאנשי מכבי האש להגיע למקום, והמבנה חרב עד היסוד. הקהילה היהודית חרבה בשואת יהודי קרואטיה. ב-1950 נהרס המבנה, במקומו הוקם בניין מגורים, והוקם גלעד להנצחת בית הכנסת. בית הכנסת הקטן באוסייק מדיה וקבצים בנושא בית הכנסת הגדול באוסייק בוויקישיתוף Carl Bethke, "Keine gemeinsame Sprache?", LIT Verlag, Münster, Deutschland ,2013, pp 68, 87, 89, 193, באתר גוגל ספרים, מסת"ב 9783643117540, (בגרמנית). הקהילה היהודית באוסייק, באתר Jewish Cemetery Project (באנגלית). צילום מבנה בית הכנסת "הקטן" בעיר התחתית (1999), באתר "המרכז לאמנות יהודית". אתרי מורשת יהודית בקרואטיה, באתר jewish-heritage-europe.eu (באנגלית). הקהילה היהודית באוסייק בתוך: אתרי מורשת יהודית בקרואטיה (2006), באתר heritageabroad.gov, עמודים 7–8 (באנגלית). בית הכנסת הגדול באוסייק, באתר המרכז לאמנות יהודית (באנגלית). הקהילה היהודית באוסייק, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 28–31. מנחם שלח (עורך), תולדות השואה - יוגוסלביה, הוצאת יד ושם, ירושלים, 1990, עמודים 161–162.
Lost at Sea (שיר)

"Lost at Sea" (בעברית: "אבוד/ה בים") הוא שיר של הזמר-יוצר האמריקאי רוב גרנט, שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלו, Lost at Sea‏ (2023). הוא יצא לאור ב-1 ביוני 2023, בהוצאת חברת התקליטים יוניברסל מיוזיק אופריישנס, כסינגל החמישי מתוך האלבום. השיר נכתב על ידי רוב גרנט ולנה דל ריי והופק על ידי גרנט גם כן. "Lost at Sea" הוא שיר הנושא מתוך אלבום הבכורה של גרנט, שיצא לאור ב-9 ביוני 2023. זהו אחד משני השירים באלבום הכוללים את שירתה של בתו, לנה דל ריי, והשני הוא "Hollywood Bowl". זהו שיר דאון-טמפו בעל נימה אופטימית עם מוטיבים הקשורים לים. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות. הווידאו קליפ הרשמי של השיר פורסם ב-2 ביוני 2023. הקטע הראשון צולם בשחור-לבן ובו ניתן לראות את רוב גרנט מנגן בפסנתר. בהמשך, הסצנה משתנה לכזו בה ניתן לראותו מפליג ביאכטה. קטעי פאונד פוטג' משולבים בהתאמה, ובאמצע ניתן לראות את לנה דל ריי גם כן. הקליפ מאופיין בגוונים קרים של כחול–תכלת. נכון לפברואר 2024 עומד מונה הצפיות של הקליפ על למעלה מ-2 מיליון צפיות. סרטון השיר "Lost at Sea" באתר יוטיוב Rob Grant (Ft. Lana Del Rey) – Lost at Sea, נבדק ב-2024-02-09 Tomás Mier, Lana Del Rey Joins Her 'Nepo Daddy' Rob Grant on 'Hypnotic' Single 'Lost at Sea', Rolling Stone, ‏2023-06-02 (באנגלית אמריקאית) Tomás Mier, Lana Del Rey Thinks Her Dad Rob Grant 'Plays Just Like Billy Joel' on New Collab, Rolling Stone, ‏2023-06-08 (באנגלית אמריקאית) Lost at Sea, 2023-06-01, נבדק ב-2024-02-09 Rob Grant, Lana Del Rey - Lost at Sea, נבדק ב-2024-02-09
יורל האטו

יורל האטו (בהולנדית: Jorrel Hato; נולד ב-7 במרץ 2006 ברוטרדם שבהולנד) הוא כדורגלן הולנדי המשחק בעמדת הבלם בקבוצת אייאקס מליגת העל ההולנדית ובנבחרת הולנד. האטו גדל במחלקות הנוער של ספרטה רוטרדם ואייאקס. בשנת 2022 החל לשחק בקבוצה הבוגרת של המועדון במסגרת ליגת העל ההולנדית. בעונת 2022/2023 ערך 11 הופעות ליגה. ב-21 בנובמבר 2023 ערך האטו את הופעת הבכורה שלו בנבחרת הולנד, בניצחון 6-0 על נבחרת גיברלטר במסגרת מוקדמות יורו 2024. מדיה וקבצים בנושא יורל האטו בוויקישיתוף יורל האטו, באתר Transfermarkt יורל האטו, באתר Soccerway יורל האטו, באתר BDFutbol יורל האטו, באתר WorldFootball.net יורל האטו, באתר FootballDatabase.eu
אדם אידה

אדם אוצ'ה אידה (באנגלית: Adam Uche Idah; נולד ב-11 בפברואר 2001 בקורק שבאירלנד) הוא כדורגלן אירי המשחק בעמדת החלוץ בקבוצת סלטיק מליגת העל הסקוטית ובנבחרת אירלנד. אידה גדל במחלקות הנוער של קולג' קורינתיאנס ונוריץ' סיטי. ב-27 באוגוסט 2019 ערך את הופעת הבכורה שלו בקבוצה הבוגרת של נוריץ' סיטי, בהפסד 0–1 לקרולי טאון במסגרת הסיבוב השני של גביע הפוטבול ליג לעונת 2019/20. ב-1 בינואר 2020 ערך את הופעת הבכורה שלו בפרמיירליג, בתיקו 1-1 נגד קריסטל פאלאס במסגרת המחזור ה-21 לעונת 2019/20. ב-4 בינואר הבקיע את שערי הבכורה שלו במועדון, שלושער בניצחון 2–4 על פרסטון נורת' אנד במסגרת הסיבוב השלישי של גביע ה-FA לעונת 2020/21. במהלך העונות הבאות שיחק עם נוריץ' סיטי לסירוגין בפרמייר ליג ובפוטבול ליג צ'מפיונשיפ. ב-1 בפברואר 2024 הושאל אידה לסלטיק מליגת העל הסקוטית עד לתום עונת 2023/24. ב-3 בפברואר ערך את הופעת הבכורה שלו במועדון, בתיקו 1-1 נגד אברדין במסגרת המחזור ה-24 בליגה. ב-7 בפברואר הבקיע את שערי הבכורה שלו במועדון, צמד שערים בניצחון 1–2 היברניאן במסגרת המחזור ה-25 בליגה. ב-3 בספטמבר 2020 ערך אידה את הופעת הבכורה שלו בנבחרת אירלנד, בתיקו 1-1 נגד נבחרת בולגריה במסגרת ליגת האומות 2020/2021. ב-19 ביוני 2023 הבקיע את שער הבכורה שלו בנבחרת, בניצחון 0–3 על נבחרת גיברלטר במסגרת מוקדמות יורו 2024. נוריץ' סיטי צ'מפיונשיפ: 2020/21 סלטיק ליגת העל הסקוטית: 2023/24 הגביע הסקוטי: 2023/24 מדיה וקבצים בנושא אדם אידה בוויקישיתוף אדם אידה, ברשת החברתית אקס (טוויטר) אדם אידה, ברשת החברתית אינסטגרם אדם אידה, באתר Transfermarkt אדם אידה, באתר Soccerway אדם אידה, באתר BDFutbol אדם אידה, באתר WorldFootball.net אדם אידה, באתר National Football Teams אדם אידה, באתר FootballDatabase.eu Adam Idah: Celtic sign Norwich City forward on loan for rest of season באתר BBC, ‏ 1 בפברואר 2024 (באנגלית)
אנדריי איליץ'

אנדריי איליץ' (בסרבית: Андреј Илић; נולד ב-3 באפריל 2000 בבלגרד שברפובליקה הפדרלית של יוגוסלביה) הוא כדורגלן סרבי המשחק בעמדת החלוץ בקבוצת ליל מליגת העל הצרפתית. איליץ' גדל במחלקת הנוער של פרטיזן בלגרד, והחל את הקריירה המקצוענית שלו בקבוצות נפרדק קרושבאץ ויאבור איוואניצה מליגת העל הסרבית. ב-3 בספטמבר 2021 חתם על חוזה לשלוש שנים בריגה פוטבולה סקולה מליגת העל הלטבית. הוא ערך 65 הופעות ליגה במדי המועדון, בהן הבקיע 33 שערים. ב-16 באוגוסט 2023 חתם איליץ' על חוזה לארבע שנים בוולרנגה מליגת העל הנורווגית. הוא ערך 13 הופעות ליגה במדי המועדון, בהן הבקיע תשעה שערים. ב-1 בפברואר 2024 חתם איליץ' בליל מליגת העל הצרפתית. ב-4 בפברואר ערך את הופעת הבכורה שלו במועדון, בניצחון 0–4 על קלרמון פוט במסגרת המחזור ה-20 בליגה לעונת 2023/2024. ריגה פוטבולה סקולה אליפות לטביה (1): 2021 הגביע הלטבי (1): 2021 אנדריי איליץ', באתר Transfermarkt אנדריי איליץ', באתר Soccerway אנדריי איליץ', באתר WorldFootball.net אנדריי איליץ', באתר FootballDatabase.eu RFS VIENOJAS AR SERBIJAS U-21 IZLASES UZBRUCĒJU באתר הרשמי של ריגה פוטבולה סקולה, 3 בספטמבר 2021 (בלטבית) Andrej Ilić er klar! באתר הרשמי של וולרנגה, 16 באוגוסט 2023 (בנורווגית) Mercato : Andrej Ilic à Lille, c'est fait באתר ל'אקיפ, 1 בפברואר 2024 (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדריי איליץ'".
גבריאל סארה

גבריאל דייבי גומס סארה (בפורטוגזית: Gabriel Davi Gomes Sara; נולד ב-26 ביוני 1999 בז'וינווילי שבברזיל) הוא כדורגלן ברזילאי המשחק בעמדת הקשר בקבוצת נוריץ' סיטי מהפוטבול ליג צ'מפיונשיפ. סארה גדל במחלקת הנוער של סאו פאולו. בשנת 2017 החל לשחק בקבוצה הבוגרת של המועדון במסגרת ליגת העל הברזילאית. ב-15 ביולי 2022 חתם על חוזה לארבע שנים בנוריץ' סיטי מהפוטבול ליג צ'מפיונשיפ. ב-6 באוגוסט ערך את הופעת הבכורה שלו במועדון, בתיקו 1-1 נגד ויגאן את'לטיק במסגרת המחזור השני בליגה לעונת 2022/2023. ב-8 באוקטובר הבקיע את שער הבכורה שלו במועדון, בהפסד 3-2 לפרסטון נורת' אנד במסגרת המחזור ה-14 בליגה. בעונתו הראשונה במועדון ערך 40 הופעות ליגה, בהן הבקיע שבעה שערים. גבריאל סארה, ברשת החברתית אינסטגרם גבריאל סארה, באתר Transfermarkt גבריאל סארה, באתר Soccerway גבריאל סארה, באתר FootballDatabase.eu Norwich anuncia contratação de Gabriel Sara, ex-São Paulo באתר UOL, ‏ 15 ביולי 2022 (בפורטוגזית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גבריאל סארה".
רומאריו טורס

רומאריו טורס גוטיירס (בספרדית: Romario Torres Gutiérrez; נולד ב-9 בפברואר 2005 בבאייה אונדה שבקובה) הוא כדורגלן קובני המשחק בעמדת הקשר במחלקת הנוער של נסיונל ובנבחרת קובה. טורס גדל במחלקת הנוער של ארטמיסה, ובשנת 2020 החל לשחק בקבוצה הבוגרת של המועדון במסגרת ליגת העל הקובנית. ב-31 במאי 2023 חתם בנסיונל מליגת העל האורוגוואית, והחל לשחק במחלקת הנוער של המועדון. ב-20 ביוני 2023 ערך טורס את הופעת הבכורה שלו בנבחרת קובה, בהפסד 2-0 לנבחרת אורוגוואי במשחק ידידות. הוא היה חלק מסגל הנבחרת בטורניר גביע הזהב 2023, וערך הופעה אחת בטורניר. רומאריו טורס נקרא על שמו של כדורגלן נבחרת ברזיל בעבר רומאריו. ארטמיסה אליפות קובה (1): 2022 רומאריו טורס, באתר Transfermarkt רומאריו טורס, באתר Soccerway רומאריו טורס, באתר National Football Teams רומאריו טורס, באתר FootballDatabase.eu ¿Cómo llegó el cubano Romario Torres a Nacional, al que comparan con Yaya Touré? Conocé su historia y miralo en acción באתר El Observador, ‏ 31 במאי 2023 (בספרדית) Rompen el mercado, la joya que contrata Nacional y provocaría miedo en Peñarol באתר El Futbolero Uruguay, ‏ 30 במאי 2023 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רומאריו טורס".